Eugen Skjønberg

Conrad Eugen Skjønberg (født 27. mars 1889 i Kragerø, død 25. juli 1971 i Oslo) var en norsk skuespiller.

Han startet i bankbransjen i Kragerø og Skien, men ble i tyveårene oppdaget i amatørteatret av en danselærerinne,  som i 1913 anbefalte ham til Alma Fahlstrøm, som henviste ham videre til Sophie Reimers for opplæring, i tillegg til sangtimer hos Maja Flagstad. Så fikk han jobb ved Stavanger faste scene hos Thora Hansson og debuterte som Johan Tønnessen i Samfundets støtter.Don Segundo, I kryss og lens med Thalia i VG den 25. mars 1959. Han ble der til 1920.

Så ble det Nationaltheatret  1920–24, før han gikk til Chat Noir under Victor Bernau og var til 1929. Etter dette ble han med i det  nyåpnede Det nye teater der han var 1929–62, bortsett fra årene ved Trøndelag teater 1937–46.Conrad Eugen Skjønberg fra sceneweb.no, sist lest den 23. august 2018.

Skjønberg deltok i en rekke innspillinger for Radioteatret, og kan blant annet høres i seriene om Dickie Dick Dickens og Ibsenstykker som De unges forbund. 

Han var også en ettertraktet filmskuespiller og medvirket i nærmere 30 filmer i Norge og Sverige. Blant de mest kjente er Fant, den forbudte To mistenkelige personer og Vi gifter oss.

Han fikk Kongens fortjenstmedalje i gull i 1959.Medaljens side fra kongehusetsbarnesider.no.

Eugen Skjønberg var gift med Henny Skjønberg, far til Pål Skjønberg og Espen Skjønberg, og farfar til Hennika Skjønberg, Siv Skjønberg og Jo Skjønberg, alle skuespillere.

 Referanser 

 Eksterne lenker 


Kategori:Norske skuespillere
Kategori:Personer fra Kragerø kommune